Diari Oficial de la Generalitat Valenciana


Sumari del DOGV 3375, del 18-11-1998 (1998/902710)

ACORD de 29 de setembre de 1998, de la Comissió Territorial d'Urbanisme de València, relatiu al punt C) de la modificació número 3 del Pla General de Monserrat.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/09/29/(1)/dof/vci/html**

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902710


Data del document
:   29-09-1998

Organisme emissor


Tipus de document
:   Acord

Descriptors 

:   * Montserrat
    * pla d'urbanisme

ACORD de 29 de setembre de 1998, de la Comissió Territorial d'Urbanisme de València, relatiu al punt C) de la modificació número 3 del Pla General de Monserrat. [1998/S8947]  
Vist l'expedient enviat per l'Ajuntament de Monserrat, relatiu al punt C) de la modificació núm. 3 del Pla General, i de conformitat amb els següents  
Antecedents de fet  
Primer   
El projecte es va sotmetre a informació pública per Resolució de 5 de juny de 1996 i després del pertinent període d'informació pública, durant el qual no es van presentar al·legacions, va ser aprovat provisionalment el 10 d'octubre de 1996.  
Segon  
El projecte consta de memòria (comprensiva de l'objecte i la justificació de la modificació), documentació relativa a la modificació i plans d'ordenació modificats.  
Tercer  
La Comissió Territorial d'Urbanisme de València, en sessió celebrada el dia 30 de gener de 1997, va acordar aprovar definitivament els punts A), B) i E), suspendre l'aprovació definitiva del punt C), i denegar l'aprovació definitiva del punt D). Tots aquests punts relatius a la modificació número 3 del Pla General de Monserrat.  
Quart  
L'Ajuntament de Monserrat ha elaborat una documentació complementària per a la reparació de les deficiències assenyalades respecte del punt C) que, fonamentalment, es referien a la necessitat de justificar el que estableix l'article 55.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).  
Cinqué  
La nova documentació ha estat aprovada provisionalment pel ple de l'Ajuntament, en sessió celebrada el dia 14 de setembre de 1998.  
Sisé  
Convé recordar que el punt C) de la modificació consistia en la supressió de viari i variació de part del seu traçat en la Colònia Monte Rosado, per a reduir els costos d'urbanització i adequar-lo a l'edificació existent. El viari eliminat suposava una superfície de 1.429 m2, cosa que donava lloc a un increment d'aprofitament lucratiu que havia de compensar amb major superfície de dotacions públiques.  
En la nova documentació que es presenta, es qualifica una nova zona verda de 260 m2, que compensa els 750 m2 edificables que correspondrien als 1.429 m2 de terrenys que passen a qualificar-se com a parcel·les, amb una edificabilitat de 0'5 m2t/m2s.  
Seté  
Monserrat té Pla General d'Ordenació Urbana aprovat definitivament per la Comissió Territorial d'Urbanisme amb data 16 de febrer de 1994, el qual ha estat objecte de dues modificacions.  
Vuité  
La Comissió Informativa de la Comissió Territorial d'Urbanisme de València, en sessió celebrada el 24 de setembre de 1998, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Organs Urbanístics de la Generalitat Valenciana.  
Fonaments de dret  
Primer  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).  
Segon  
Des del punt de vista del contingut de la modificació, queda justificada la compensació de l'increment d'aprofitament lucratiu amb majors dotacions públiques, per la qual cosa es compleix l'article 55.3 de la LRAU. D'aquesta manera, queden reparades les deficiències assenyalades respecte d'aquest punt C) en l'acord de la Comissió Territorial d'Urbanisme de data 30 de gener de 1997.  
Tercer  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels Plans Generals, i de les seues modificacions, de municipis de menys de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/96, de 16 d'abril del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista del que antecedeix, la Comissió Territorial d'Urbanisme, en sessió celebrada el 29 de setembre de 1998 acorda aprovar definitivament el punt C) de la modificació número 3 del Pla General de Monserrat.  
L'Ajuntament de Monserrat haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercitar qualsevol altre recurs que estime oportú.  
València, 29 de setembre de 1998.- El secretari de la Comissió Territorial d'Urbanisme: José Manuel Palau Navarro.


Còpia Permalink ELI